*Tämä artikkeli käsittelee Sotkamon kylää. Taivalkoskella on Pohjavaaranlampi-niminen lampi.*


  

  

  

  

  

  

  

  

  

  

**Pohjavaara** on kylä Sotkamon luoteisosassa, Kainuussa. Pohjavaaran postinumero on 88490. Pohjavaara sijaitsee noin puolessa välissä Kajaanin ja Sotkamon väliä Nuasjärven pohjoispuolella. Matkaa Sotkamon keskustaan ja Kajaaniin Pohjavaaralta on 21 kilometriä.

Pohjavaaran alueeseen kuuluvat alueet ja kylät ovat Korvanniemi, Rimpilänniemi, Iivonperä, Anttila (Anttilankylä), Käppyrä, Pohjavaara ja Rantakylä.

Koulu ja esiopetus
------------------

Kylässä on koulu, jossa ovat luokat 1–6. Koululla toimii myös esiopetusryhmä.

Pohjavaaran koululla liikuntamahdollisuudet ovat erinomaiset. Koulun vieressä on hyvä urheilukenttä, erillinen jääkiekkokaukalo ja valaistu kuntorata, jossa kulkee talvisin hiihtolatu. Lähimaastoista on olemassa hyvät kartat. Koulun alueella on lähiliikunta-alue, joka valmistui syksyllä 2019. Lähiliikunta-alue on tarkoitettu kaikkien kyläläisten virkistyskäyttöön, ja se on kunnan rahoittama. Kyläläisten oma aktiivisuus oli merkittävä tekijä lähi-liikunta-alueen saamisessa alueelle.

Koulu oli lakkautusuhan alla vuonna 2016. Kyläläisten oma aktiivisuus sai aikaan sen, että Sotkamon kunta perui aikeet koulun lakkauttamisesta, ja siten koulun toiminta jatkuu.

Yhdistystoiminta
----------------

Pohjavaaran alueella toimii monta erilaista yhdistystä palvelemassa kyläläisten tarpeita. Monet yhdistyksistä pyörivät vapaaehtoisvoimin. Alueella toimivia yhdistyksiä ovat muiden muassa:

* Pohjavaaran Seutu ry
* Nuaskylän Nuorisoseura ry
* Nuaskylän Maaseutuseura ry
* Pohjavaaran Metsästysseura ry
* Korvanniemen Metsästäjät ry.

Pohjavaaran Seutu ja Nuaskylän nuorisoseura toimivat yhteistyössä nimen "Po&Nu" alla. Yhdistykset järjestävät monenlaisia tapahtumia ympäri vuoden. Tapahtumat on suunnattu alueen vakinaisille ja osa-aikaisille asukkaille ja muille alueella oleileville. Tapahtumat ovat kaikille avoimia. Erityisesti alueen koulun kanssa yhteistyössä järjestettävät joulumyyjäiset on ollut viime vuosina menestys. Joulumyyjäisiin on saapunut myyjiä ja kävijöitä ympäri maakuntaa.

Elinkeinot
----------

Kylässä on useita luomuviljelijöitä sekä muita maanviljelijöitä. Pohjavaara on tunnettu ja tunnustettu erityisesti perunoistaan. Nykyisin perunoiden kasvatus on alueella vähäisempää. Alueella on kuitenkin paljon yrityksiä, ja maatalouden lisäksi muiden alojen yrityksiä on tullut alueelle.

Historia
--------

Pohjavaaran alueeseen kuuluvan Korvanniemen kylän perinnemaisemaa pidetään valtakunnallisesti arvokkaana. Pohjavaaran alueelta on tehty arkeologisia löytöjä. Rimpilänniemi on maastoltaan sellainen, joka on houkutellut asumaan jo kivikaudella. Kivikauden asutuksesta todistaa rivi pyyntikuoppia. Iivossa kuonakasat todistavat raudan takomisesta.

Kylässä on ollut asutusta ja maatiloja vähintään 1600-luvulta asti, sillä joidenkin alueen tilojen voidaan jäljittää maksaneen veroja jo tuolloin.

1700-luvun alussa alueella toimi kruuninvoutina Simon Affleck eli Simo Hurtta. Hänellä on maine häikäilemättömänä keskiaikaisen hallintotavan edustajana. Kun Ruotsi taloudellisen romahduksen partaalla vaati veroja lisättävän, Affleckin pystyi toimimaan häikäilemättä. Affleck piti pohjoista hovia Turunkorvassa (nykyään Korvanniemi). Eteläisemmät hovit sijaitsivat Pielisjärven ja Lieksan seuduilla. Affleck kuoli lopulta oman käden kautta. Eino Leino on kirjoittanut runon "Turunkorva" kaipuusta näihin maisemiin.

Alueella on rakennushistoriallisia erikoisuuksia, kuten vanhoja tyylihuviloita.

Lähteet
-------

1. 1 2 3  Pohjavaaran koulu Sotkamon kunta.  Arkistoitu 16.6.2011. Viitattu 3.8.2008.
2. ↑  Aino Wuolijoki ja Jussi Iltanen: *Aino – Suuri Suomen kartasto*, s. 251. Kajaanin seutu ja Oulujärvi. Genimap, 2005. ISBN 951-593-963-1.
3. ↑  Postinumerohaun tulos Itella Oyj. Viitattu 3.8.2008.
4. ↑  Posti Oyj: **Määritä nimeke!** *verkkoposti.com*.
5. ↑  Sotkamon kunta: **Määritä nimeke!** *sotkamo.fi*.
6. ↑  Sotkamolehti: Lähi-liikunta-alue *sotkamolehti.fi*.  Arkistoitu 20.4.2021.
7. ↑  Unettomat yöt ja kansalaisaktivismi estivät kyläkoulun lakkauttamisen *Yle Uutiset*. Viitattu 7.4.2019.
8. ↑  Pohjavaaran Seutu – "Kasvatamme juurellisia mukuloita" *pohjavaaranseutu.fi*. Viitattu 9.3.2020. (englanniksi)
9. 1 2  Nuaskylän Nuorisoseura – Pohjavaaran Seutu *pohjavaaranseutu.fi*. Viitattu 9.3.2020. (englanniksi)
10. ↑  NUASKYLÄN MAASEUTUSEURA RY | Yrityksen tiedot *Taloussanomat*. Viitattu 9.3.2020.
11. ↑  Kauppalehti: Pohjavaaran Metsästysseura r.y. | Yritys- ja taloustiedot | Kauppalehti *Tärkeimmät talousuutiset | Kauppalehti*. Viitattu 9.3.2020.
12. ↑  Korvanniemen Metsästäjät r.y. - Yleiskuva | Suomen Asiakastieto Oy *www.asiakastieto.fi*. Viitattu 9.3.2020.
13. ↑  Kainuulaisia luomutuotteita Kainuun suoramyyntiluomutuottajat.  Arkistoitu 13.12.2004. Viitattu 27.9.2007.
14. ↑  pohjavaara - Sisältö | Yritystele.fi *www.yritystele.fi*. Viitattu 7.4.2019.
15. 1 2 3 4  Tervo, Kari: *Sotkamo - Kainuun etelä : Sotkamon kulttuuriympäristöohjelma*. Helda, 2008.

Pohjavaara-kyltti saavuttaessa kylään.

Aiheesta muualla
----------------

* Pohjavaaran koulu (Arkistoitu – Internet Archive)
* Pohjavaaran Seutu